It Must be Love

"**It Must be Love**" (בעברית: "**זו חייבת להיות אהבה**") הוא שיר שנכתב והוקלט בשנת 1971 על ידי הזמר הבריטי לאבי סיפר (Labi Siffre) , ויצא לאור באלבומו "Crying Laughing Loving Lying" משנת 1972. השיר הוקלט גם על ידי להקת הסקא-פופ הבריטית מאדנס בשנת 1981.

## גרסת לאבי סיפר
לאבִּי סיפר נולד בשנת 1945 כרביעי מבין חמישה ילדים, לאם בריטית ממוצא אנגלי ואפרו-ברבדיאני ולאב ניגרי. סיפר הוציא שישה אלבומים מ-1970 עד 1975 ועוד ארבעה מ-1988 עד 1998.
ההקלטה המקורית של "**It Must be Love**" יצאה כסינגל בשנת 1971, והגיעה למקום ה-14 בינואר 1972 במצעד הסינגלים הבריטי. השיר הופיע גם באלבומו של סיפר, "Crying Laughing Loving Lying" משנת 1972.
בשנת 1994, גרסת המקור של סיפר, עם מילים שונות, הופיעה בפרסומת עבור בנק מידלנד  (כיום בבעלות חברת האחזקות HSBC).
השיר הופיע בשנת 2007, בפרסומת טלוויזיה בריטית עבור חברת התקשורת וודאפון.

### מיקומי שיא

## גרסת מאדנס

הגרסה של להקת מאדנס יצאה במקור כסינגל עצמאי בסוף 1981, והגיעה למקום הרביעי במצעד הסינגלים הבריטי. השיר הופיע באלבום האוסף של מאדנס "Complete Madness" בשנה שלאחר מכן.
בשנת 1983 הגיע השיר למקום ה-33 במצעד הבילבורד האמריקאי.
בשנת 2009, הופיעה גרסת כיסוי לשיר, בפרסומת עבור חברת LoveFilm (ספקית בריטית של משלוחי DVD בדואר ושל הזרמת וידאו).
בשנת 2012, ביצעה להקת מאדנס את השיר, יחד עם הזמר הבריטי אולי מארס בפסטיבל V.

### מיקומי שיא

## בתרבות
* השיר הופיע בסרט הקולנוע "The Tall Guy"  משנת 1989, בכיכובם של ג'ף גולדבלום, רואן אטקינסון ואמה תומפסון. סאגס, סולן להקת מאדנס, הופיע גם הוא בסרט בזמן ששר את השיר.
* השיר הופיע בשנת 2017 בקומדיה הרומנטית האמריקאית "The lovers"  בכיכובם של דברה ווינגר, טרייסי לטס, איידן גילן, מלורה וולטרס, טיילר רוס וג'סיקה סולה.
* השיר הופיע בסרט הקולנוע איים אבודים משנת 2008, בכיכובם של מיכאל מושונוב, אושרי כהן, שמיל בן ארי, ויובל שרף, בסצנה האחרונה של הסרט.
* גרסת מאדנס של השיר הייתה כלולה כנאמבר ב"גלואו", מופע תיאטרון האור השחור של ליאור כלפון.

## גרסאות כיסוי נוספות
* בשנת 1975, השיר זכה לגרסת כיסוי על ידי הזמרת הבריטית לין פול , סולנית להקת המשחרים החדשים.
* בשנת 2019 הופיע השיר באלבום "Children in Need" עבור ארגון הצדקה הבריטי של ה-BBC לילדים וצעירים מעוטי יכולת בבריטניה. השיר בוצע על ידי השחקנים הבריטיים הלנה בונהם קרטר, ג'ים ברודבנט, אוליביה קולמן, שון דולי, לוק אוונס, סוראן ג'ונס, אדריאן לסטר, הימש פאטל, דייוויד טננט וג'ודי ויטאקר.
* הלהקה הישראלית "Wonder Years" (ליאור סקר, שגיא אחיאל ודן קרפמן), ביצעו גרסת כיסוי לשיר, בתוכנית המציאות "הכוכב הבא לאירוויזיון 2020".

## קישורים חיצוניים
* 
* אקורדים לשיר, באתר Ultimate Guitar
* 
* 30px It Must be Love, במסד הנתונים המוזיקלי Genius **(באנגלית)**
* 20px It Must be Love, במסד הנתונים המוזיקלי Discogs **(באנגלית)**
* 20px It Must be Love, במסד הנתונים המוזיקלי MusicBrainz **(באנגלית)**
* 20px It Must be Love, במסד הנתונים המוזיקלי AllMusic **(באנגלית)**
* 20px It Must be Love, באתר המוזיקה Spotify **(באנגלית)**
* 44px It Must be Love, באתר המוזיקה Deezer **(באנגלית)**
* 44px It Must be Love, באתר המוזיקה אפל מיוזיק **(באנגלית)**
* 20px It Must be Love, באתר המוזיקה SoundCloud **(באנגלית)**
* 20px It Must be Love, באתר המוזיקה Musixmatch **(באנגלית)**
* 20px It Must be Love, באתר המוזיקה Last.fm **(באנגלית)**
* 55px It Must be Love, באתר המוזיקה Tidal **(באנגלית)**
* It Must be Love, באתר המוזיקה SecondHandSongs **(באנגלית)**

###### ביצועים
* 
* 
* 
* 
* 15px It Must be Love, בביצוע להקת "Wonder Years", מתוך התוכנית "הכוכב הבא לאירוויזיון", באתר ספוטיפיי, **2020**

## הערות שוליים

קטגוריה:שירי 1971
קטגוריה:סינגלים מ-1981
קטגוריה:סינגלים מ-1983
קטגוריה:שירי מאדנס
קטגוריה:שירים באנגלית
קטגוריה:שירי אהבה
קטגוריה:שירי פופ
קטגוריה:סינגלים בהוצאת וירג'ין רקורדס